ⴰⴽⴰⵍ (ⴰⵎⵜⵉⵡⴳ)

ⴰⵙⴰⵍⴰ ⴷ ⵓⵎⵣⵔⵓⵢ ⴰⵎⵏⵣⵓ ⵏ ⵓⵙⵉⵍⵖ 
ⵜⵙⵙⵏⵜⵉ ⵜⵓⵍⵍⵉⵙⵜ ⵏ ⵡⴰⴽⴰⵍ ⵙⴳ ⵉⵙⴰⴳⵓⵔⵏ ⵏ ⵢⵉⵡⵉⵥ ⴰⴼⵓⴽⴰⵏ ⵍⵍⵉ ⵉⵙⵙⵉⵍⵖⵏ ⵜⴰⴼⵓⴽⵜ, ⵍⵍⵉ ⴳ ⴷ ⵎⵓⵏⵏ ⵉⴼⴽⴽⵉⵡⵏ ⵏ ⵓⴳⴹⵕⵓⵕ ⴷ ⵓⴳⴰⵣ ⵙ ⵜⵣⵉⴳⵣⵜ ⵏ ⵜⴼⵜⴰⵍⵜ/ⵜⴳⵎⵉ (ⴰⵏⵏⵔⵏⵉ) ⴰⴼⴰⴷ ⴰⴷ ⵙⵙⵉⵍⵖⵏ ⵢⴰⵏ ⵓⵏⵣⴰⴳⵓⵔ (ⴰⵎⵏⵣⵎⵜⵉⵡⴳ protoplanete ) ⵉⴼⵙⵉⵏ. ⴳ ⵜⵉⵣⵉ ⴰⴷ ⵜⴰⵎⵔⵡⴰⵢⵜ, ⵉⵣⵔⵉ ⵡⴰⴽⴰⵍ ⴳ ⵢⴰⵜ ⵜⵎⵙⴰⵔⵜ ⵏ ⵓⵙⵉⵍⵖ ⵜⴰⴱⴰⵔⴰⵔⵜ, ⵍⵍⵉ ⵉⵜⵜⵢⵓⵙⵙⴰⵏⵏ ⵙ "ⵜⵓⵔⴷⴰ ⵏ ⵓⵎⵏⴳⴳⴰⵙ ⴰⵥⵏⵟⴰⵕ(ⴰⴱⵔⴳⵏⴰⵙ)", ⵍⵍⵉ ⴳ ⵉⵜⵜⵓⵖⴰⵍ ⵎⴰⵙ ⴷ ⵢⴰⵏ ⵓⴽⵏⵎⵜⵉⵡⴳ ⵉⴳⴰⴷⴷⴰⵏ ⴷ ⵓⵎⵜⵉⵡⴳ ⵏ ⵢⵉⵎⵣⵡⵉⵖ (ⵎⴰⵕⵚ), ⵉⵜⵜⵓⵙⵎⵎⴰⵏ "ⵜⵢⴰ", ⵉⵎⵎⴰⴳⴳⴰⵔ/ⵉⵎⵎⵖⵔⴰⴼ ⴷ ⵡⴰⴽⴰⵍ. ⴰⵎⵏⴳⴳⴰⵙ ⴰⴷ ⵓⵔ ⵉⵙⵙⵏⴼⵍ ⵖⴰⵙ ⵜⴰⵙⴰⴽⴰⵢⵜ ⵏ ⵡⴰⴽⴰⵍ ⴷ ⵓⵙⵏⴰⵢ ⵏⵏⵙ, ⵎⴰⵛⴰ ⵉⴳⵔⴰ ⵜⵓⴳⴷⵜ ⵏ ⵜⵙⵎⴽⵜⵉⵡⵉⵏ ⵜⵉⴱⴰⵔⴰⵔⵉⵏ ⵏ ⵜⴰⴽⴽⴰ/ⵉⴼⵔⵓⵔⵔⵓⵢⵏ ⵖⵔ ⵓⵥⵢⴰⵕ, ⵍⵍⵉ ⵙⵓⵔ ⵉⵎⵓⵏⵏ ⴹⴰⵕⴰⵜ ⵏⵏⵙ ⴰⴼⴰⴷ ⴰⴷ ⵉⵜⵜⵙⵉⵍⵖ ⵡⴰⵢⵢⵓⵔ. ⴹⴰⵕⵜ ⵏ ⵓⵢⴰⴷ, ⵉⵙⵙⵏⵜⵉ ⵡⴰⴽⴰⵍ ⴰⵔ ⴷ ⵉⵜⵜⵉⵚⵎⵉⴹ ⵉⵎⵉⴽⴽ ⵙ ⵉⵎⵉⴽⴽ, ⴰⵢⵍⵍⵉ ⵢⵓⴷⵊⴰⵏ ⴰⴷ ⵜⴻⵜⵜⵓⵙⵉⵍⵖ ⵢⴰⵜ ⵜⴼⵔⴽⵉⵜ ⵜⵓⵏⵜⵉⵎⵜ, ⴷ ⴰⵡⴷ ⵙⵔⴳⵏⵜ ⵜⴼⴼⵖⵉⵡⵉⵏ/ⵜⵙⴳⵉⵍⵉⵏ ⵜⵉⴱⵓⵔⴽⴰⵏⵉⵏ ⴳ ⵓⵙⵉⵍⵖ ⵏ ⵜⴳⵏⵡⵜ ⵜⴰⵣⴰⵢⴽⵓⵜ, ⴷ ⵓⵙⵉⵣⵣⵓⵔ/ⵓⵙⵍⴽⴽⵥ ⵏ ⵢⵉⵔⵉⴳⴳⵯ ⵏ ⵡⴰⵎⴰⵏ ⴰⴼⴰⴷ ⴰⴷ ⵉⵙⵙⵉⵍⵖ ⵉⴳⴰⵔⴰⵡⵏ ⵉⵎⵣⵡⵓⵔⴰ ⵍⵍⵉ ⵉⴷⵍⵏ ⴰⴳⵯⵏⵉ ⵏ ⵓⵎⵜⵉⵡⴳ.

 ⵜⵓⵥⴽⵉⵡⵜ ⵜⴰⴳⵏⵙⴰⵏⵜ: ⴰⵏⵙⵎⴰⵙⵙⵓ ⵓⴼⴼⵉⵔ ⵏ ⵡⴰⴽⴰⵍ 
ⴷⴷⵓ ⵓⴳⵏⵉ ⵍⵍⵉ ⵖⴼ ⵏⴷⴷⵔ, ⵉⴼⴼⵔ/ⵉⵃⴱⴰ ⵡⴰⴽⴰⵍ ⵢⴰⵜ ⵜⵓⵥⴽⵉⵡⵜ ⵜⴰⴳⵏⵙⴰⵏⵜ ⵜⴰⴷⵉⵏⴰⵎⵉⴽⵜ ⴷ ⵜⵓⴷⴷⵉⵙⵜ, ⵜⴳⴰ ⴰⵏⵙⵎⴰⵙⵙⵓ ⴰⵎⵙⵜⴳⴳⴰⵔ ⵖⴼ ⵜⵓⴳⴷⵜ ⵏ ⵜⵓⵎⴰⵏⵉⵏ ⵜⵉⵙⵏⴰⴽⴰⵍⵉⵏ. ⴳ ⵡⴰⵎⵎⴰⵙ, ⵉⵍⵍⴰ ⵓⵖⵢⴰⵢ ⵏⵏⴰ ⵉⵜⵜⵓⵙⵙⵉⵍⵖⵏ ⴳ ⵡⵓⵣⵣⴰⵍ ⴷ ⵏⵏⵉⴽⵍ, ⴷ ⴷⴰ ⵉⴱⵟⵟⵓ ⵖⴼ "ⵓⵖⵢⴰⵢ ⴰⴳⵏⵙⴰⵏ ⵓⵏⵜⵉⵎ" ⵙ ⵓⵙⵔⴰⴳ ⵏ ⵡⵓⴷⵓⵣ ⴰⴱⴰⵔⴰⵔ, ⴷ "ⵓⵖⵢⴰⵢ ⴰⴱⵕⵕⴰⵏⵉ ⴰⵃⵔⵓⵔⴰⵢ". ⴰⵎⵓⵙⵙⵓ ⵏ ⵓⵖⵢⴰⵢ ⴰⴷ ⴰⴱⵕⵕⴰⵏⵉ ⵉⴼⵙⵉⵏ ⴷ ⵓⵎⵣⵣⵔⴰⵢ ⵏ ⵓⵥⴰⵕⵓⵕ ⴰⵢⴷ ⵉⵙⵙⴰⵔⴰⵡⵏ  ⵉⴳⵔ ⴰⵎⵖⵏⴰⵟⵉⵚ ⵏ ⵡⴰⴽⴰⵍ ⵙ ⵓⵢⵍⵍⵉ ⵉⵜⵜⵢⵓⵙⵙⴰⵏⵏ ⵙ "ⵜⴰⵣⵔⵉⵔⵜ ⵏ ⵓⴷⵉⵏⴰⵎⵓ". ⵉⴳⴳⵉ ⵏ ⵓⵖⵢⴰⵢ, ⵜⵍⵍⴰ ⴳⵉⵙ ⵢⴰⵜ ⵜⴰⵔⴰⵢⵜ ⵏ ⵓⵖⴰⵎⵓⵙ ⵓⴹⵏⴰⵢ, ⵍⵍⵉ ⵉⴳⴰⵏ ⵢⴰⵜ ⵜⴰⵔⴰⵢⵜ ⵏ ⵓⵥⵕⵓ ⴰⵣⵏⵓⴼⵙⵉⵢ/ⴰⴽⵏⵓⴼⵙⵉⵢ ⴱⵓ ⵜⵃⵔⵓⵔⵢⵜ (ⵜⴰⵎⴷⵍⴰⵍⴳⵜ Viscosité) ⵢⴰⵜⵜⵓⵢⵏ ⵍⵍⵉ ⵉⵜⵜⵎⵓⵙⵙⵓⵏ ⵙ ⵜⵜⴰⵡⵉⵍ ⴳ ⵉⵎⴰⵣⵣⵍⵏ ⵏ ⵡⴰⵙⴰⵢ/ⵓⴳⴳⴰ ⴰⵏⵔⵖⵉ. ⴳ ⵜⴳⵉⵔⴰ, ⴷⴰ ⵜⴻⵜⵜⴰⵢⵡⵓⵍ ⵜⴼⵔⴽⵉⵜ ⵜⴰⵏⴰⴽⴰⵍⵜ ⵜⵓⵙⴷⵉⴷⵜ ⴷ ⵜⵓⵏⵜⵉⵎⵜ ⵖⴼ ⵓⵖⴰⵎⵓⵙ, ⴷ ⵜⴳⴰ ⵜⴰⵔⴰⵢⵜ ⵍⵍⵉ ⴳ ⵍⵍⴰⵏ ⵉⵎⵏⵥⴰⵡⵏ ⴷ ⵡⴰⵍⵍⴰⵖⵏ ⵏ ⵉⴳⴰⵔⴰⵡⵏ.

 ⵜⵉⴼⵉⵍⵉⵏ ⵜⵉⵜⵉⴽⵜⵓⵏⵉⵢⵏ: ⴰⴳⵯⵏⵉ ⵏ ⵡⴰⴽⴰⵍ ⵉⵜⵜⵎⵓⵙⵙⵓⵏ 
ⵓⵔ ⵜⴳⵉ ⵜⴼⵔⴽⵉⵜ ⵜⴰⵏⴰⴽⴰⵍⵜ ⵢⴰⵜ ⵜⴳⵣⵣⵓⵎⵜ ⵜⴰⵎⵣⴷⵓⵢⵜ, ⵎⴰⵛⴰ ⵜⴳⴰ ⵢⴰⵜ ⵜⴷⴷⵉⵙⵜ ⵏ ⵜⴼⵍⵡⵉⵏ ⵜⵉⴱⴰⵔⴰⵔⵉⵏ ⵉⵜⵜⵢⵓⵙⵙⴰⵏⵏ ⵙ ⵜⴼⵉⵍⵉⵏ ⵜⵉⵜⵉⴽⵜⵓⵏⵉⵜⵏ. ⵜⵉⴼⵉⵍⵉⵏ ⴰⴷ ⵍⵍⴰⵏⵜ ⴳ ⵓⵎⵓⵙⵙⵓ ⵉⵣⴷⵉⵏ ⴷ ⵉⵥⵥⴰⵢⵏ ⴳ ⵢⵉⴳⴳⵉ ⵏ ⵜⴰⵔⴰⵢⵜ ⵏ ⵓⵖⴰⵎⵓⵙ ⵏⵏⴰ ⵉⵍⵖⵡⵉⵏ ⴽⵉⴳⴰⵏ, ⴰⵢⵍⵍⵉ ⵉⵙⵔⵓⴳⵏ ⴳ ⵉⵎⵢⴰⴳⴳⴰⵜⵏ ⵉⵎⴰⵖⵍⵓⵍⵏ ⴳ ⴷⴰⵔ ⵉⵡⵜⵜⴰ ⵏⵏⵙⵏⵜ. ⴽⵓⴷⵏⵏⴰ ⵜⵜⵎⵢⴰⴳⴳⵓⴳⵏⵜ ⵙⵏⴰⵜ ⵜⴼⵉⵍⵉⵏ, ⴷⴰ ⵉⵏⴳⴳⵉ ⵓⵎⴰⴳⵎⴰ (ⴰⵥⵕⵓ ⵉⴼⵙⵉⵏ) ⵙⴳ ⵓⵖⴰⵎⵓⵙ ⴰⴼⴰⴷ ⴰⴷ ⵉⵙⵙⵉⵍⵖ ⵜⴰⴼⵔⴽⵉⵜ ⵜⴰⵎⴳⴰⵔⴰⵡⵜ ⵜⴰⵎⴰⵢⵏⵓⵜ. ⴽⵓⴷⵏⵏⴰ ⵜⴻⵜⵜⵎⵏⴰⵍⴰⵏⵜ, ⵉⵥⴹⴰⵕ ⴰⴷ ⵜⵛⵛⴹ ⵢⴰⵜ ⴷⴷⴰⵡ ⵜⴰⵢⵢⴰⴹ ⴳ ⵢⴰⵜ ⵜⵣⵉⴳⵣⵜ ⵏⵏⴰ ⵉⵜⵜⵢⵓⵙⵙⴰⵏⵏ ⵙ "ⴰⵃⵍⵍⵓⵜⴼ ⵏ ⵜⴼⵉⵍⵉⵏ"(subduction), ⴰⵢⵍⵍⵉ ⵉⵙⵔⵓⴳⵏ ⴳ ⵓⴼⵙⴰⵢ ⵏ ⵉⵙⵓⵍⵉⵍⵏ ⴷ ⵓⵙⵉⵍⵖ/ⵓⵙⵏⵓⵍⴼⵓ ⵏ ⵉⴱⵓⵔⴽⴰⵏⵏ/ⵉⴽⵙⵡⴰⵔⵏ, ⵏⵖ ⴷ ⴰⴷ ⵎⵎⴰⴳⴳⴰⵔⵏⵜ ⴰⴼⴰⴷ ⴰⴷ ⵙⵙⵉⵍⵖⵏⵜ ⵜⵉⵢⴼⵔⵉⵏ ⵏ ⵉⴷⵔⴰⵔⵏ/ⵜⵉⵔⴰⴼ ⵢⴰⵜⵜⵓⵢⵏⵉⵏ. ⵜⵉⵍⴰⵍⵜ ⴰⴷ ⵜⴰⵜⵉⴽⵜⵓⵏⵉⵜ ⵜⴳⴰ ⵜⴰⵎⵙⵜⴳⴳⴰⵔⵜ ⵜⵓⵙⵔⵉⴷⵜ ⵖⴼ ⵓⵏⴷⵓⴷⵉ ⵏ ⵡⴰⴽⴰⵍ, ⵉⴱⵓⵔⴽⴰⵏⵏ, ⴷ ⵓⴱⵟⵟⵓ ⵏ ⵉⵎⵏⵥⴰⵡⵏ ⴷ ⵉⴳⴰⵔⴰⵡⵏ, ⴷ ⵜⴳⴰ ⵢⴰⵜ ⵜⵎⵀⵍⵜ ⵉⵣⴷⵉⵏ ⵍⵍⵉ ⵉⵜⵜⴰⵍⵙⵏ ⵖⴼ ⵓⵙⵉⵍⵖ ⵏ ⵡⵓⴷⵎ ⵏ ⵓⵎⵜⵉⵡⴳ ⴳ ⵉⵎⵍⵢⴰⵕⵏ ⵏ ⵉⵙⴳⴳⵯⴰⵙⵏ.

 ⵜⵉⵣⵉⴱⴱⴰ ⵏ ⵓⴼⵔⴰⴳ: ⵉⴳⵔ ⴰⵎⵖⵏⴰⵟⵉⵚ ⴷ ⵜⴳⵏⵡⵜ 
ⵉⴱⴷⴷ ⵓⵖⴱⴰⵍ ⵏ ⵡⴰⴽⴰⵍ ⵉ ⵜⵓⴷⵔⵜ ⵙ ⵜⵖⴰⵔⴰⵙⵜ ⵜⴰⵎⵖⵜⴰⵙⵜ ⵖⴼ ⵜⵉⵍⵉⵜ ⵏ ⵙⵏⴰⵜ ⵜⵣⵉⴱⴱⴰ ⵏ ⵓⴼⵔⴰⴳ ⵏⵏⴰ ⵜ ⵉⵜⵜⵇⵇⵉⵍⵏ ⴳ ⵉⵎⵉⵣⵉⵢⵏ ⵉⵎⵖⵔⴰⴷⴰⵏⵏ/ⵉⵖⵣⵓⵔⴰⵏⵏ. ⵜⴰⵣⵉⴱⴱⴰ (ⴰⵖⵔ) ⵜⴰⵎⵣⵡⴰⵔⵓⵜ ⵉⴳⴰ ⵜⵜ ⵉⴳⵔ ⴰⵎⵖⵏⴰⵟⵉⵚ, ⵉⴳⴰ ⵢⴰⵏ ⵢⵉⴳⵔ ⵏⵏⴰ ⵓⵔ ⵉⵜⵜⵓⵥⵕⵕⴰⵏ ⵢⵓⵎⵥ ⵙⴳ ⵓⵖⵢⴰⵢ ⴰⵔ ⴰⵙⴰⵢⵔⴰⵔ ⴰⴱⵕⵕⴰⵏⵉ, ⴷ ⴷⴰ ⵉⵙⵡⵓⵔⵉ ⵖⴼ ⵓⵙⵙⵉⵏⴼ ⴷ ⵓⵙⴰⴳⴳⵓⴳ ⵏ ⵡⴰⴹⵓ ⴰⴼⵓⴽⴰⵏ, ⵍⵍⵉ ⵉⴳⴰⵏ ⴰⵎⴰⵣⵣⵍ ⵉⵣⴷⵉⵏ ⵏ ⵉⴼⴽⴽⵉⵡⵏ ⵉⵜⵜⵓⵙⴽⵜⴰⵔⵏ ⵍⵍⵉ ⴷⴰⵔ ⵜⵍⵍⴰ ⵜⵥⴹⴰⵕⵜ ⵢⴰⵜⵜⵓⵢⵏ ⵍⵍⵉ ⴷ ⵉⵜⵜⴽⴽⴰⵏ ⵜⴰⴼⵓⴽⵜ. ⵉⵎⴰ ⵜⴰⵣⵉⴱⴱⴰ ⵜⵉⵙ ⵙⵏⴰⵜ ⵉⴳⴰ ⵜⵜ ⵜⵉⴳⵏⵡⵜ, ⵍⵍⵉ ⵉⵙⴽⴰⵔⵏ ⵜⵓⴳⴷⵜ ⵏ ⵜⵡⵓⵔⵉⵡⵉⵏ ⵏ ⵡⴰⵔⴰⵢ, ⴰⵅⴰⵜⴰⵔ ⴳⵉⵙⵏⵜ ⵉⴳⴰ ⵜⵜ ⵎⴰⵙ ⵜⵍⵍⴰ ⵢⴰⵜ ⵜⴰⵔⴰⵢⵜ ⵏ ⵡⵓⵥⵓⵏ ⴳ ⵜⴰⵔⴰⵢⵜ ⵏ ⵓⵙⵜⵔⴰⵜⵓⵙⴼⵉⵔ, ⵍⵍⵉ ⵉⵙⵙⵓⵎⵓⵎⵏ ⴰⴳⵣⵣⵓⵎ ⴰⵎⵇⵔⴰⵏ ⵙⴳ ⵓⵥⵏⵥⵕ ⴰⵏⵉⴳⵎⴽⵥⴰⵢ/ⴰⵏⵉⴳⵎⴽⵥⴰⵡ ⴰⵏⵎⵖⵣⴰⴷ. ⵜⵉⵣⵉⴱⴱⴰ ⴰⴷ ⵙ ⵙⵏⴰⵜ ⵉⵜⵙⵏⵜ ⵙⴳⴳⵔⵏⵜ ⴰⵖⵉⵎⵉ  ⵏ ⵡⴰⵎⴰⵏ ⵉⵃⵔⵓⵔⴰⵢⵏ ⴷ ⵜⴳⵏⵡⵜ, ⴷ ⴷⴰ ⴰⴽⴽⴰⵏ ⵢⴰⵜ ⵜⵡⵏⵏⴰⴹⵜ ⵉⵣⴳⴰⵏ ⴷ ⵍⵍⵉⴳ ⵜⵍⵍⴰ ⵜⵏⴼⵔⵓⵜ ⵖⴼ ⵓⴳⵏⵉ.ⵜⵉⵣⵉⴱⴱⴰ ⵏ ⵡⴰⴽⴰⵍ (ⵙ ⵜⵄⵕⴰⴱⵜ). ⵉⵜⵜⵢⵓⵥⵕⴰ ⴰⵙⵙ ⵏ 5/1/2025.

 ⵜⵉⴷⵉⵏⴰⵎⵉⴽⵉⵏ ⵏ ⵓⵥⵢⴰⵕ ⴷ ⵉⵎⵉⵔⵏ 
ⴰⵎⵓⵙⵙⵓ ⵏ ⵡⴰⴽⴰⵍ ⴳ ⵓⵙⴰⵢⵔⴰⵔ ⴰⵢⴷ ⵉⵜⵜⵙⵏⴰⵎⵏ ⵜⴰⵏⵉⵅⵜ ⵏ ⵜⵓⴷⵔⵜ ⵜⴰⴽⵓⵢⴰⵙⵙⵜ ⴷ ⵜⴰⵙⴳⵯⵙⴰⵏⵜ. ⴰⵙⵓⵜⵍ/ⵜⵓⵏⵓⴹⵜ ⵏⵏⵙ ⵖⴼ ⵓⴳⵍⵍⵓⵙ ⵏⵏⵙ ⵢⴰⵜ ⵜⴽⴽⵍⵜ ⴽⵓ 24 ⵏ ⵜⵙⵔⴰⴳⵜ ⴷⴰ ⵉⵙⵔⵓⴳ ⴳ ⵓⵏⵏⵡⴷⵎ/ⵜⵎⵍⴻⵍⵍⵉⵜ ⵏ ⵢⵉⴹ ⴷ ⵓⵣⴰⵍ. ⵉⵎⴰ ⴰⵙⵓⵜⵍ ⵏⵏⵙ ⵖⴼ ⵜⴰⴼⵓⴽⵜ ⴷⴰ ⵉⵜⵜⴽⴽⴰ ⴰⵜⵜⴰⵢⵏ ⵏ 365 ⵏ ⵡⴰⵙⵙ, ⴰⵢⵍⵍⵉ ⵉⵙⵓⵜⵜⵓⵏ ⵜⵉⵖⵣⵉ ⵏ ⵓⵙⴳⴳⵯⴰⵙ. ⴰⵙⵔⴰⴳ ⴰⵅⴰⵜⴰⵔ ⴰⴽⴽⵯ ⴳ ⵓⵙⵓⵜⵜⵓ ⵏ ⵓⵏⴳⵉⴳⵜ ⵏ ⵡⴰⴽⴰⵍ ⵉⴳⴰ ⴰⵣⵍⵍⴰⴳ ⵏ ⵓⴳⵍⵍⵓⵙ ⵏ ⵡⴰⵏⵏⴰⴹ ⵏⵏⵙ ⵙ ⵜⵖⵎⵔⵜ ⵏ 23.4 ⵏ ⵜⵙⴽⵯⴼⵍⵜ. ⴰⵣⵍⵍⴰⴳ ⴰⴷ ⵉⵙⵏⵓⵎⴽ ⵎⴰⵙ ⴷ ⴳ ⵜⵏⵢⵓⴷⴷⵓⵜ ⵜⴰⵙⴳⵯⵙⴰⵏⵜ ⵏ ⵡⴰⴽⴰⵍ ⵖⴼ ⵜⴰⴼⵓⴽⵜ, ⴷⴰ ⵉⵜⵜⵣⵍⵍⴰⴳ ⵓⵣⴳⵏ ⴰⴳⴰⴼⴰⵢ ⵏ ⵜⵛⴰⵎⵎⴰ ⵖⵔ ⵜⴰⴼⵓⴽⵜ ⴳ ⴽⵔⴰ ⵏ ⵉⵣⵎⴰⵣ (ⴰⵔ ⵉⵙⵔⵓⴳ ⴰⴷ ⵢⵉⵍⵉ ⵓⵏⴱⴷⵓ), ⴷ ⴰⵡⴷ ⴰⵔ ⵉⵜⵜⵣⵍⵍⴰⴳ ⵓⵣⴳⵏ ⴰⵏⵥⵓⵍⴰⵏ ⵙ ⵡⴰⵀⵍⵉ ⴼⵍⵍⴰⵙ (ⴰⵔ ⵉⵙⵔⵓⴳ ⴰⴷ ⵜⵉⵍⵉ ⵜⴳⵔⵙⵜ), ⴷ ⵓⵎⴳⴰⵍ ⵉⵎⵉⴷⵉ. ⴰⵎⵎⵙⴽⵍ ⴰⴷ ⴰⵣⵎⵣⴰⵏ/ⴰⵡⴰⵍⴰⵏ ⴳ ⵜⵖⵎⵔⵜ ⵏ ⵜⴰⴹⵓⵕⵉ ⵏ ⵉⵥⵏⵥⴰⵕⵏ ⵏ ⵜⴰⴼⵓⴽⵜ ⴰⵢⴷ ⵉⵙⵏⵓⵍⴼⵓⵏ ⵉⵎⵉⵔⵏ ⴰⴷ ⵙ ⴽⴽⵓⵥ, ⴷ ⴷⴰ ⵉⵙⵔⵓⴳ ⴳ ⵓⵎⵢⴰⵏⴰⵡ ⵏ ⵓⵏⴳⵉⴳⵜ ⴰⴱⴰⵔⴰⵔ ⵖⴼ ⵓⴳⵏⵉ ⵏ ⵓⵎⵜⵉⵡⴳ.ⵜⵉⴷⵉⵏⴰⵎⴽⵉⵏ ⵏ ⵓⵣⵢⴰⵕ ⴷ ⵉⵎⵉⵔⵏ. ⵉⵜⵜⵢⵓⵥⵕⴰ ⴰⵙⵙ ⵏ 5/1/2026. 

 ⵜⵉⵍⴰⵍⵜ ⵏ ⵡⴰⵢⵢⵓⵔ: ⴰⵎⴷⴷⴰⴽⴽⵯⵍ ⴰⴳⵏⵏⴰⵡ ⴰⵎⵙⴱⴷⴷⵉ 
ⵓⵔ ⵉⴳⵉ ⵡⴰⵢⵢⵓⵔ ⵖⴰⵙ ⵢⴰⵏ ⵓⴽⵏⵎⵜⵉⵡⴳ ⵉⵙⵙⵛⵏⴰⵏ ⵉⴳⵏⵏⴰ ⵏ ⵢⵉⴹ, ⵎⴰⵛⴰ ⵉⴳⴰ ⴰⵎⴷⴷⴰⴽⴽⵯⵍ ⴰⵙⵏⵓⴷⵔⴰⵏ ⵉⵜⵜⵓⵔⴰⵔⵏ ⵢⴰⵜ ⵜⵉⵍⴰⵍⵜ ⵜⴰⵎⵖⵜⴰⵙⵜ ⴳ ⵜⵣⴳⵉ ⵏ ⵡⴰⴽⴰⵍ. ⵜⴰⵣⵔⵉⵔⵜ ⵍⵍⵉ ⴰⴽⴽⵯ ⵉⴼⴰⵡⵏ ⵜⴳⴰ ⵜⵜ ⴰⵙⵔⴰⴳ ⵏ ⵡⴰⵢⵢⵓⵔ ⴳ ⵜⵓⵎⴰⵏⵜ ⵏ "ⵜⵉⵏⴷⴼⴼⴰⵔⵉⵏ/ⵜⴰⵡⴰⵏⵜ ⴷ ⵜⵢⵙⵙⴰ" ⴳ ⵉⴳⴰⵔⴰⵡⵏ. ⵎⴰⵛⴰ ⵜⵉⵍⴰⵍⵜ ⵏⵏⵙ ⵜⴰⵅⴰⵜⴰⵔⵜ ⴷ ⵜⵏⵖⴱⵓⵜ ⵜⴳⴰ ⵜⵜ ⴰⵙⴱⴷⴷⵉ ⵏ ⵓⵣⵍⵍⴰⴳ ⵏ ⵓⴳⵍⵍⵓⵙ ⵏ ⵡⴰⴽⴰⵍ. ⵎⵔⴰ ⴷ ⵓⵔ ⴰⵏⵣⵣⵓⵖ ⵏ ⵡⴰⵢⵢⵓⵔ ⵍⵍⵉ ⵉⴷⵓⵙⵏ, ⵉⴽⵓⵜ ⵉⵏⵏ ⴰⵔ ⵉⵜⵜⵊⴳⵓⴳⵓⵍ ⵓⴳⵍⵍⵓⵙ ⵏ ⵡⴰⵏⵏⴰⴹ ⵏ ⵡⴰⴽⴰⵍ ⵙ ⵢⴰⵜ ⵜⵖⴰⵔⴰⵙⵜ ⵉⵎⵎⵔⵡⵉⵏ ⵖⴼ ⴽⵉⴳⴰⵏ ⵏ ⵉⵣⵎⴰⵣ ⵖⵣⵣⵉⴼⵏⵉⵏ, ⴰⵢⵍⵍⵉ ⵉⵎⵉⵍ ⵉⵖⵉⵢⵏ ⴰⴷ ⵉⵙⵔⴳ ⴳ ⵉⵎⵙⴽⵉⵍⵏ ⵉⵡⴰⵖⴰⵏⵏ ⴷ ⵓⴽⵕⵉⴹⵏ ⵏ ⵓⵏⴳⵉⴳⵜ, ⵍⵍⵉ ⵔⴰⴷ ⵉⵎⵉⵍ ⵉⵙⵔⴳ ⴰⴷ ⵜⵉⵍⵉ ⵢⴰⵜ ⵜⵓⴷⵔⵜ ⵉⵎⵔⴰⵏ ⵏⵖ ⴰⴽⴽⵯ ⵜⴰⵎⴰⵔⵉⵍⵉⵜ ⴳ ⵓⵎⵜⵉⵡⴳ ⵏ ⵡⴰⴽⴰⵍ. ⵙ ⵓⵏⴰⵎⴽ ⴰⴷ, ⵜⵉⵍⵉⵜ ⵏ ⵢⴰⵏ ⵡⴰⵢⵢⵓⵔ ⴰⵎⵇⵔⴰⵏ ⴰⵎⴰⵙⴰⵖ ⵜⴳⴰ ⵢⴰⵏ ⵙⴳ ⵉⵎⵏⵜⵉⵍⵏ ⵉⵅⴰⵜⴰⵔⵏ ⵍⵍⵉ ⵉⵙⴽⵔⵏ ⴳ ⵡⴰⴽⴰⵍ ⵢⴰⵏ ⵓⵎⵜⵉⵡⴳ ⵉⴳⴰⵏ ⴰⵎⵙⵏⵓⴱⴳ ⵉ ⵜⵓⴷⵔⵜ.ⵜⵉⵍⴰⵍⵜ ⵏ ⵡⴰⵢⵢⵓⵔ (ⵙ ⵜⵄⵕⴰⴱⵜ), ⵜⴰⵙⵏⴰ ⵏ ⵎⴰⵡⴷⵓⵄ. ⵉⵜⵜⵓⵥⵕⴰ ⴰⵙⵙ ⵏ 5/1/2026. 

 ⴰⵙⴰⵜⵍ ⴰⵙⵏⵓⴷⵔⴰⵏ ⴷ ⵓⴼⴳⴰⵏ: ⵜⴰⵣⵔⵉⵔⵜ ⵜⴰⵎⵢⴰⵖⵜ/ⵜⴰⵎⵍⴻⵍⵍⴰⵢⵜ 
ⴰⵙⴰⵜⵍ ⴰⵙⵏⵓⴷⵔⴰⵏ ⴰⵙⴰⵜⵍ ⴰⵙⵏⵓⴷⵔⴰⵏ. ⵉⵜⵜⵢⵓⵥⵕⴰ ⴰⵙⵙ ⵏ 5/1/2026.ⵏⵜⵜⴰ ⴰⵢⴷ ⵉⴳⴰⵏ ⴰⵥⵟⵟⴰ ⵓⵙⴷⵉⴷ ⵏ ⵜⵓⴷⵔⵜ ⵍⵍⵉ ⵉⴷⴷⴰⵍⵏ ⴰⴳⵯⵏⵉ ⵏ ⵡⴰⴽⴰⵍ, ⵍⵍⵉ ⵉⵙⵙⵏⵜⵉⵏ ⴰⵙⵙⵉⵍⵖ ⵙⴳ ⵎⴰⴷ ⵉⵜⵜⴳⴳⴰⵏ 3.5 ⵏ ⵉⵎⵍⵢⴰⵔⵏ ⵏ ⵉⵙⴳⴳⵯⴰⵙⵏ ⵙⵓⵔ ⴷ ⵓⴳⴳⴰⵔ. ⵓⵔ ⴰⴷⵍⵍⵉ ⵜⴳⵉ ⵜⵓⴷⵔⵜ ⵖⴰⵙ ⵢⴰⵏ ⵓⵎⵙⵙⵓⴷⵓ ⵓⵣⴷⵉⵔ ⵖⴼ ⵢⵉⴳⴳⵉ ⵏ ⵓⵎⵜⵉⵡⴳ, ⵎⴰⵛⴰ ⵜⴳⴰ ⵜⴰⴳⴳⴰⵍⵜ ⵏ ⵓⵎⵎⵙⴽⵍ ⴰⴱⴰⵔⴰⵔ. ⵜⴰⴼⵔⴰⵔⴰ ⵏ ⵉⵎⴰⴷⴷⴰⵔⵏ ⵏⵏⴰ ⵉⵣⵎⵔⵏ ⵉ "ⵜⵙⵓⴷⴼⴰⵡⵜ", ⵜⵙⵔⴳ ⴳ ⵓⵕⵥⵥⵎ ⵏ ⵜⵙⵎⴽⵜⵉⵡⵉⵏ ⵜⵉⴱⴰⵔⴰⵔⵉⵏ ⵏ ⵓⴽⵙⵉⵊⵉⵏ, ⴰⵢⵍⵍⵉ ⵉⵙⵏⴼⵍⵏ ⵓⵙⵏⴰⵢ ⵏ ⵜⴳⵏⵡⵜ ⵙ ⵜⵖⴰⵔⴰⵙⵜ ⵏⵏⴰ ⴱⴰⵀⵔⴰ ⵉⴷⵔⴰⵏ ⴷ ⵉⵙⴳⴰⴷⴷⴰ ⴰⴱⵔⵉⴷ ⵉ ⵜⴼⵔⴰⵔⴰ ⵏ ⵉⵎⴰⴷⴷⴰⵔⵏ ⵏⵏⴰ ⴱⴰⵀⵔⴰ ⵉⴳⴰⵏ ⵓⴷⴷⵉⵙⵏ. ⴳ ⵓⵎⵣⵔⵓⵢ ⴰⴷ ⴰⵖⵣⵣⴰⴼ, ⵜⴳⴰ ⵜⴼⵔⴰⵔⴰ ⵏ ⵓⴼⴳⴰⵏ ⵢⴰⵜ ⵜⵎⵙⴰⵔⵜ ⵏⵏⴰ ⵉⴳⴰⵏ ⵜⴰⵜⵔⴰⵔⵜ ⵎⴰⵛⴰ ⵜⵍⵍⴰ ⵖⵓⵔⵙ ⵢⴰⵜ ⵜⵣⵔⵉⵔⵜ ⵉⴷⵔⴰⵏ. ⴷ ⵉⵣⵎⵔ ⵙⵓⵔ ⵓⴼⴳⴰⵏ ⴰⴷ ⵉⵙⵙⵎⵔⵙ ⵉⵖⴱⵓⵍⴰ ⵏⵖ ⵓⵙⵓⴳⴰⵎ ⵏ ⵓⵎⵜⵉⵡⴳ ⵙ ⵜⵕⵡⵉ ⵏⵏⴰ ⴰⴽⴽⵯ ⵓⵔ ⵉⵍⵍⵉⵏ, ⴰⵢⵍⵍⵉ ⵉⵙⵔⴳⵏ ⴳ ⵜⵓⵥⴽⴰ ⵏ ⵜⵖⵔⵎⵉⵡⵉⵏ ⵜⵉⵎⵇⵔⴰⵏⵉⵏ. ⵎⴰⵛⴰ ⴰⵎⵓⵔⵙ ⴰⴷ ⵢⵓⵙⴰ ⴷ ⵙ ⵢⴰⵏ ⵡⴰⵜⵉⴳ, ⵍⵍⵉⴳ ⵜⵙⵔⴳ ⵜⵉⵍⴰⵍⵜ ⵏ ⵓⴼⴳⴰⵏ ⴳ ⵜⵏⵥⴰⵕ ⵜⵉⵡⵏⴹⴰⵏⵉⵏ ⵜⵉⵅⴰⵜⴰⵔⵉⵏ ⵣⵓⵏ ⴷ ⵜⵉⵎⵔⴽⵉⵜ, ⵜⴰⵏⴼⴰⵍⵜ ⵏ ⵓⵏⴳⵉⴳⵜ, ⴷ ⵜⵎⵣⴰⵍⵜ/ⵜⵓⴽⴽⵙⴰ ⵏ ⵓⵎⵢⴰⵏⴰⵡ ⴰⵙⵏⵓⴷⵔⴰⵏ, ⴰⵢⵍⵍⵉ ⵉⵙⵔⵓⵙⵏ ⵉⵎⴰⵍ ⵏ ⵓⵙⴰⵜⵍ ⴰⵙⵏⵓⴷⵔⴰⵏ, ⴷ ⵢⵉⵎⴰⵍ ⵏ ⵜⵏⴼⴰⴳⴰⵏⵜ ⵙ ⵢⵉⵖⴼ ⵏⵏⵙ, ⵎⵏⵉⴷ ⵏ ⵢⴰⵏ ⵢⵉⵔⵉⵎ ⴰⴷⵜⵜⴰⵏ.

 ⵜⵓⵖⵓⵍⵜ ⵜⴰⵎⵥⵕⵉⵎⴰⵍⵜ: ⵜⴰⵎⵥⵕⴰ ⵜⴰⵖⵣⵓⵔⴰⵜ ⵜⴰⵖⵣⵣⴰⴼⵜ 
ⵎⵇⵇⴰⵔ ⴷ ⴰⴽⴰⵍ ⴷⴰ ⵉⵜⵜⵓⵎⴰⵏ ⵉⵣⴳⴰ, ⵎⴰⵛⴰ ⵜⵓⵖⵓⵍⵜ ⵏⵏⵙ ⵜⵣⴷⵉ ⴱⴰⵀⵔⴰ ⴷ ⵜⵓⵖⵓⵍⵜ ⵏ ⵢⵉⵜⵔⵉ ⵏⵏⵙ ⵍⵍⵉ ⵉⴳⴰⵏ ⵜⴰⴼⵓⴽⵜ. ⵖⴼ ⵓⵎⵏⵉⴷ ⴰⵖⵣⵣⴰⴼ, ⵔⴰⴷ ⴷ ⵜⵜⵉⴳⵓⵜ ⵜⵔⵖⵉ ⵏ ⵜⴰⴼⵓⴽⵜ ⴷ ⵓⵙⵉⴷⴷ ⵏⵏⵙ ⵉⵎⵉⴽⴽ ⵙ ⵢⵉⵎⵉⴽⴽ. ⴳ ⵉⵡⵏⴰⵏ ⵏ ⵓⵎⵍⵢⴰⵕ ⵏ ⵓⵙⴳⴳⵯⴰⵙ ⵖⵉⴽⴰⵏⵏ, ⵔⴰⴷ ⵜⵙⵔⴳ ⵜⴰⵜⵜⵓⵢⵜ ⴰⴷ ⴳ ⵜⵣⵖⵍⵜ (ⵜⵙⴽⵯⴼⵍⵜ ⵏ ⵜⵔⵖⵉ) ⴳ ⵓⵙⵔⵓⴳⴳⵓ ⵏ ⵉⴳⴰⵔⴰⵡⵏ ⵏ ⵡⴰⴽⴰⵍ, ⴰⵢⵍⵍⵉ ⵔⴰⴷ ⵉⵙⵙⴼⴹ ⵜⵓⴷⵔⵜ ⵙ ⵜⵍⵖⴰ ⵏⵏⵙ ⵏ ⵖⵉⵍⴰ. ⵉⵎⴰ ⵜⵉⴳⵉⵔⴰ ⵍⵍⵉ ⵜ ⵉⴷ ⵉⵇⵇⴰⵏⵏ ⵔⴰⴷ ⴷ ⵜⴰⵙ ⴹⴰⵕⴰⵜ ⵏ 5 ⵏ ⵉⵎⵍⵢⴰⵕⵏ ⵏ ⵉⵙⴳⴳⵯⴰⵙⵏ ⵖⵉⴽⴰⵏⵏ, ⴽⵓⴷⵏⵏⴰ ⵔⴰⴷ ⵜⵙⵙⵎⴷ ⵜⴰⴼⵓⴽⵜ ⴰⵙⵔⵖⵓ ⵏⵏⵙ ⵏ ⵓⵀⵉⴷⵔⵓⵊⵉⵏ ⴷ ⴰⴷ ⵜⴻⵜⵜⵎⵎⵙⴽⵍ ⵖⵔ "ⴰⴱⵔⴳⵔⵣⵓ ⴰⵣⴳⴳⵯⴰⵖ". ⴳ ⵜⴼⵔⴽⵜ ⴰⴷ, ⵔⴰⴷ ⴷ ⵜⴻⵜⵜⵉⵎⵖⵓⵔ ⵜⴰⴼⵓⴽⵜ ⵙ ⵢⴰⵜ ⵜⵖⴰⵔⴰⵙⵜ ⵜⴰⴱⴰⵔⴰⵔⵜ ⴰⴼⴰⴷ ⴰⴷ ⵜⵙⵙⵓⵎⵎ/ⵜⵍⵎⵥ ⵉⵎⵜⵉⵡⴳⵏ ⵉⴳⵏⵙⴰⵏⵏ, ⴷ ⵉⵖⵉⵢ ⴰⴷ ⵉⴳ ⵡⴰⴽⴰⵍ ⴳⵔⴰⵜⵙⵏ, ⴰⴼⴰⴷ ⴰⴷ ⵜⵙⵎⴷ ⵙ ⵎⴽⴰⴷ ⵜⵓⵍⵍⵉⵙⵜ ⵏ ⵓⵎⵜⵉⵡⴳ ⴰⵏⵉⵍⵉ ⵍⵍⵉ ⵜ ⵉⴽⴽⴰⵏ ⴰⴷⵍⵍⵉ ⵉⴳⴰ ⵢⴰⵏ ⵢⵉⴷⴷⵓⵢ ⵏ ⵜⵓⴷⵔⵜ ⴷ ⵓⴼⵔⴰⴽ ⴳ ⵢⴰⵜ ⵜⵖⵎⵔⵜ ⵜⴰⵎⵥⵢⴰⵏⵜ ⵏ ⵢⵉⵖⵣⵡⵔ.ⵜⵓⵖⵓⵍⵜ ⵏ ⵓⵎⵜⵉⵡⴳ ⵏ ⵡⴰⴽⴰⵍ. ⵉⵜⵜⵢⵓⵥⵕⴰ ⴰⵙⵙ ⵏ 5/1/2026. 

 ⵜⵉⵙⴼⵍⵉⵙⵏ ⵏ ⵡⴰⴽⴰⵍ 

 ⵜⵉⵙⴼⵍⵉⵙⵉⵏ ⵜⵉⵙⵏⴳⴰⵎⵉⵏ 

 ⴰⵡⵓⵎ : 12,742 ⵏ ⵓⴽⵉⵍⵓⵎⵉⵜⵔ.
 ⴰⴱⴷⴷⵓⵔ : 5,972 × 10²⁴ ⵏ ⵓⴽⵉⵍⵓⴳⵔⴰⵎ.
 ⴰⴽⵙⴰⵢ : 1,08321 × 10¹² ⴽⵎ³.
 ⵜⵉⵥⵥⵉ : 5,515 ⴳ/ⵙⵎ³.
 ⵜⴰⵣⵍⵖⵜ ⵏ ⵓⴳⵯⵏⵉ : 15 °C.
 ⵜⴰⵣⵍⵖⵜ ⵜⴰⴳⵏⵙⴰⵏⵜ : 6 000 °C ⵏ ⵓⵎⵓⵍⵢⵓⵏ ⵏ ⴳ ⵓⵖⵢⴰⵢ.

 ⴰⵎⵓⵙⵙⵓ ⴷ ⵓⴱⵕⵕⵎ/ⵡⴰⵏⵏⴰⴹ 

 ⴰⵏⵏⴰⴹ ⵏⵏⵙ : 24 ⵏ ⵜⵙⵔⴰⴳⵜ ⴷⴰⵔ ⵓⵙⴱⴳⵙ/ⵓⴽⵡⴰⵜⵓⵔ.
 ⵖⴼ ⵜⴰⴼⵓⴽⵜ: 365,25 ⵏ ⵡⴰⵙⵙ, ⴷ ⵜⵎⵎⵔⵉ ⵏ 29,78 ⴽⵎ/ⵙ(ⵜⴰⵙⵉⵏⵜ).
 ⴰⵣⵍⵍⵓⴳ ⵏ ⵓⴳⵍⵍⵓⵙ : 23,5 ⵏ ⵜⵙⴽⵯⴼⵍⵜ.
 ⴰⵙⵏⴰⵢ ⴰⴽⵔⵓⵔⴰⵏ 

 ⵓⴽⵙⵉⵊⵉⵏ : ⴰⵜⵜⴰⵢⵏ ⵏ 46.6%.
 ⵙⵉⵍⵉⴽⵓⵏ : ⴰⵜⵜⴰⵢⵏ ⵏ 27,7%.
 ⴰⵍⵓⵎⵉⵏⵢⵓⵎ : 8.1%.
 ⵓⵣⵣⴰⵍ : 5%.
 ⴰⴽⴰⵍⵙⵢⵓⵎ : 3.6%.
 ⵉⴼⵔⴷⵉⵙⵏ ⵢⴰⴹⵏ : 9,6%.

 ⵜⵉⵍⴰⵍⵜ ⵜⴰⵙⵏⴰⴽⴰⵍⵜ 

 ⵓⵟⵟⵓⵏ ⵏ ⵉⴽⵙⵡⴰⵔⵏ/ⵉⴱⵓⵔⴽⴰⵏⵏ ⵓⵔⵎⵉⴷⵏ : ⴰⵜⵜⴰⵢⵏ ⵏ 1500 ⵏ ⵉⴱⵓⵔⴽⴰⵏⵏ.
 ⵓⵟⵟⵓⵏ ⵏ ⵉⵏⴷⵓⴷⵉⵢⵏ ⴳ ⵓⵙⴳⴳⵯⴰⵙ : ⴰⵜⵜⴰⵢⵏ ⵏ 50,000.
 ⴰⵎⵙⴰⵖⴷ ⵏ ⵜⴰⵜⵜⵓⵢⵜ ⵏ ⵉⴷⵔⴰⵔⵏ : 1-10 ⵙⵎ/ⴰⵙⴳ.

 ⵉⵙⴼⴽⴰⵜⵏ ⵢⴰⴹⵏ  

 ⵜⴰⵥⵓⵏⵜ ⵏ ⵡⴰⵎⴰⵏ : 71% ⴳ ⵓⴳⵯⵏⵉ ⵏ ⵡⴰⴽⴰⵍ.
 ⵜⴰⵥⵓⵏⵜ ⵏ ⵓⴽⵙⵉⵊⵉⵏ ⴳ ⵓⵣⵡⵓ : 21%.
 ⵜⴰⵍⵎⵎⴰⵙⵜ ⵏ ⵜⴰⵜⵜⵓⵢⵜ ⵏ ⵜⴳⵏⵡⵜ : 480 ⴽⵎ.

 ⵥⵕ ⵓⴳⴳⴰⵔ 

 ⵜⴰⴼⵓⴽⵜ
 ⴰⴳⵔⵓ
 ⵉⵖⵣⵡⵔ
 ⴰⵏⴳⵔⴰⵡ ⴰⴼⵓⴽⴰⵏ

ⵉⵙⴰⵖⵓⵍⵏ